Jo-Dolphin is 'n instansie wat sorg vir kinders en grootmense met fisiese en geestelike gestremdhede. Behalwe die sorg wat hulle ontvang, word hulle ook fisies en geestelik gestimuleer sodat elkeen sy volle potensiaal kan bereik.
Malmesbury Superspar se Des en Rozanne Moller was daar om te help om die presente wat die Superspar geskenk het, uit te deel. Nie net het hulle vir elkeen 'n Kersgeskenk geborg nie, maar oor 'n lekkerny pakkie gegee om saam huis toe te neem.
Malmesbury Lions is deur die jaar betrokke met Jo-Dolphin en Merina van der Merwe van die Lions maak gereeld 'n draai by die tehuis. Sy sorg dat elkeen se verjaarsdag nie ongesiens gaan nie en reël vir elkeen 'n partytjie wanneer hulle verjaar.